[{"text_idx": "#000000", "text": "Euskarazko IKTak: aurrera edo aurrera joateko unea da"}, {"text_idx": "#000001", "text": "Azken astetan elkarrizketa ezberdinak izan ditut pertsona ezberdinekin gai berdintsuaren inguruan: euskararen benetako presentzia interneten eta saltsa honetan sar daitezkeen hainbat kontzeptu: baliabideak, adierazleak, neurketarako irizpideak, datuak, ..."}, {"text_idx": "#000002", "text": "Euskara interneten dago. Hainbat ekimen daude hizkuntzaren presentzia sustatzeko sarean, hamaika eragilek sustatuta eta arlo ezberdinetan. Ados."}, {"text_idx": "#000003", "text": "Baina aurrera pausuak ematen azkarragoak izan behar garela uste dut, teknologiaren aplikazioa abiadura handiko trena da eta burokrazian denbora preziatua galtzen ez ote gauden galdetzen diot etengabe nire buruari."}, {"text_idx": "#000005", "text": "Eusko Jaurlaritzak martxan jarritako Euskararen Aholku Batzordearen barruan antolatu zen IKT Batzorde-atala lanean ibili da hilabetetan zehar eta 2016ko apirilean Euskarazko IKTak. Gomendioak herri aginteentzat izenburuko txostena aurkeztu zuen batzorde honek."}, {"text_idx": "#000007", "text": "Euskararen osasun digitala ona dela erakusten duten hainbat datu badaude eta hori nabarmendu behar dela.\nAurrerapauso handiak eta nabarmenak egin dituela euskarak azken urteetan Informazio eta Komunikazio Teknologien alorrean eta Interneteko esparruan; hala ere, ezin da ahaztu, aurrerantzean hizkuntza bizia izango bada, euskara teknologia berrietan integratzen jarraitzeko ahalegin bateratuak egiten segitzea ezinbestekoa dela.\nAurrerantzean hizkuntza bizia izango bada, euskara teknologia berrietan integratzen jarraitzeko ahalegin bateratuak egiten segitzea ezinbestekoa dela."}, {"text_idx": "#000008", "text": "2014tik aurrera Batzordeak izandako lanketa prozesu luze baten ondoren, eta lanketa honetan zehar egindako proposamen guztiak banan-banan aztertu ondoren, IKT Batzorde-atal Bereziak herri aginteei 12 gomendioz osatutako ondorioen txostena osatu zuen."}, {"text_idx": "#000009", "text": "Honetan bildu ziren hainbat arlo ezberdinetan burutu beharrekoak, Wikipediaren sustapenetik hasita eta hainbat esparrutara zabalduz: lizentzien politika, edukien sormena, datuen bilketa eta ustiapena, ikus-entzunezko eta bideo-jokoen edukien sorkuntza, zaintza teknologikoa..."}, {"text_idx": "#000010", "text": "Horrela izanda, aurrera egin behar dugu!"}, {"text_idx": "#000012", "text": "Dagoeneko gobernu berria, eta horretan, Hizkuntza Politikarako sailburuordea den Miren Dobaran eta bere lantaldea lanean hasi dira. IKT Batzorde-atal bereziak jarraipena izango duela adierazi da (eta espero dut), berriro hasieratik sortu behar bada ere."}, {"text_idx": "#000013", "text": "Nire uste apalean, eta horrela adierazi nahi dut, garaia da muinera jotzeko eta aurrera pausuak emateko. Une berri hau aurrean dugula, ausartak izateko eta benetan eragingarriak bilakatu daitezkeen neurriak eta ekintzak bideratzeko aukera dugu, modu berritzailean jokatu eta gaiak bideratzeko."}, {"text_idx": "#000015", "text": "Ametsetan nabil, baina ametsetako sail horrek horrelako ezaugarriak izatea aurre ikusiko nituzke:"}, {"text_idx": "#000016", "text": "Erabakiak hartu eta ekintzak aurrera eramateko gaitasuna."}, {"text_idx": "#000017", "text": "Izaera finkoa eta horrek dakarren jarraikortasun eta egonkortasuna.\nZeharkakoa izatea: ez mugatzea bakarrik arlo zehatz batetara, baizik eta beste sail guztiak lantzea. Euskara eta teknologia gure bizitzako alor guztietan daude, behar eta nahi ditugu.\nHorretarako, noski, baliabideaz hornitu beharko litzateke: ekonomikoak, giza baliabideak...\nHiritarrengandik hurbil egotea: beharrak ezagutzea, erantzun azkarrak emateko gai izatea, informazioa helaraztea eta dagoeneko sortuta dauden eta sortuko liratekeen baliabide eta aukeren komunikazio eraginkorra egingo duena.\nJabetza teknologikoa eta baliabide propioen garapena bermatuko lituzkeena.\nArlo honetan dauden sortzaile, garatzaile eta orokorrean enpresa eta sektorea lotzeko gai izango litzatekeena."}, {"text_idx": "#000018", "text": "Berritzailea izango litzateke gure inguruan, ez ordea mundu mailan: hor dugu Tailandiak sortutako Ministerio Digitala eta Audrey Tang ministroak martxan jarri dituen egitasmoak. Hauek gizarte demokratikoagoa baten alde egin dituen ekarpenei buruz ere hitz egin genezake."}, {"text_idx": "#000019", "text": "Euskal Herrian (kasu honetan Erkidegora mugatuta bada ere) badugu aukera paregabea: ideiak badaude, arlo horretako aditu eta profesionalak baditugu, lan egiteko gogoa badago... Beraz, ekitea da behar duguna eta horretarako instituzio publikoak piztu eta aktibatu behar dira."}, {"text_idx": "#000021", "text": "Nola eraldatu kultura publiko berrietara iristeko; aprobetxa dezagun ingurune digitala"}, {"text_idx": "#000022", "text": "Aprobetxatu behar dituzun komunikazio digitalaren 5 tresna"}, {"text_idx": "#000023", "text": "Threads: arazoa \"denontzako dena\" ikuspegiarekin"}, {"text_idx": "#000025", "text": "Museoak jasangarritasunean beharrezko agenteak dira. Zein ekintza egiten dabiltzan"}, {"text_idx": "#000026", "text": "Harpidetu zaitez eta informazioa jaso"}, {"text_idx": "#000027", "text": "Informazioa zure postan jaso nahi duzu?"}]